Diari Oficial de la Generalitat Valenciana


Sumari del DOGV 3138, del 09-12-1997 (1997/12550)

ORDRE de 26 de novembre de 1997, de la Conselleria de Cultura, Educació i Ciència, per la qual s'amplia el termini de presentació de justificants de les ajudes econòmiques concedides per la Resolució de 27 d'octubre de 1997, destinades al manteniment d'institucions dedicades a l'atenció de la població menor de quatre anys, dependents de corporacions locals o entitats sense intenció de guany per a l'exercici 1997.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3138

Data del DOGV
:   09-12-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/12027


Organisme emissor
:   Conselleria de Cultura, Educació i Ciència

Tipus de document
:   Ordre

4001 ORDRE de 26 de novembre de 1997, de la Conselleria de Cultura, Educació i Ciència, per la qual s'amplia el termini de presentació de justificants de les ajudes econòmiques concedides per la Resolució de 27 d'octubre de 1997, destinades al manteniment d'institucions dedicades a l'atenció de la població menor de quatre anys, dependents de corporacions locals o entitats sense intenció de guany per a l'exercici 1997. [97/X12199]
  
Per l'Ordre de 17 d'abril de 1997, de la Conselleria de Cultura, Educació i Ciència, es van convocar ajudes econòmiques destinades al manteniment d'institucions dedicades a l'atenció de la població menor de quatre anys dependents de corporacions locals o entitats sense intenció de guany per a l'exercici 1997 i es va establir, en l'apartat 2 de la base 9ª que el termini màxim per a justificar la subvenció concedida finalitzaria el 31 d'octubre de 1997.
  
Posteriorment, l'Ordre de 29 de setembre de 1997, de la Conselleria de Cultura, Educació i Ciència, va ajornar l'esmentat termini fins el 17 de novembre de 1997.
  
Això no obstant, aquesta conselleria considera aconsellable, en la mesura que no perjudica a tercers, una nova ampliació que permeta a les corporacions locals i entitats sense intenció de guany beneficiàries, la tramitació de la documentació justificativa de la subvenció, sense perjudicar considerablement el procés de revisió dels expedients i la subsegüent elaboració de les propostes de pagament a càrrec dels fons pressupostaris de l'exercici 1997.
  
Per tot això, i fent ús de les facultats que em confereix l'article 35 de la Llei 5/1983, de 30 de desembre, de Govern Valencià,
  
ORDENE
  
Article únic
  
S'amplia, fins el 16 de desembre de 1997, el termini de què disposen els beneficiaris de les subvencions concedides per tal de presentar-ne les justificacions en la forma establerta en la base 9ª, apartat 1 de l'Ordre de 17 d'abril de 1997.
  
DISPOSICIÓ FINAL
  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana, però amb efectes des de l'endemà de la finalització del termini de presentació de justificacions establert en l'Ordre de 29 de setembre de 1997.
  
València, 26 de novembre de 1997
  
El conseller de Cultura, Educació i Ciència,
  
FRANCISCO E. CAMPS ORTIZ
  
IV. ADMINISTRACIÓ DE JUSTÍCIA
  
a) EDICTES I CÈDULES DE NOTIFICACIÓ